Diari Oficial de la Generalitat Valenciana


Sumari del DOGV 5721, del 11-03-2008 (2008/3023)

Informació pública de l'aprovació i adjudicació del Programa d'Actuació Integrada de la Unitat d'Execució Número 11.1 del Pla General d'Ordenació Urbana.
---------------------------------------------------------------------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3023


Data del document
:   28-02-2008

Organisme emissor
:   Ajuntament de Vinalesa

Tipus de document
:   Informació Pública

Descriptors 

:   * Vinalesa
    * pla d'urbanisme
    * contracte d'obres
    * licitació
    * obres públiques
    * administració local

Informació pública de l'aprovació i adjudicació del Programa d'Actuació Integrada de la Unitat d'Execució Número 11.1 del Pla General d'Ordenació Urbana. [2008/3023]  
El Ple de l'Ajuntament de Vinalesa, en sessió celebrada en data 25 de gener de 2007, va adoptar el següent acord que té la part dispositiva següent:  
Primer. De conformitat amb l'informe tècnic de data 04.01.2007, emés per José Antonio Herrero Palacio, enginyer tècnic municipal de l'Ajuntament de Vinalesa, el tenor literal del qual es reproduïx a continuació, s'acorda el següent:   
«Informe de l'enginyer tècnic municipal.   
Referència: BJH 9961 11/09/2006  
Assumpte: al·legacions Iberdrola DESAU UE 11.1  
En relació amb l'escrit de data i registre indicats, s'emet el següent informe.  
- Amb referència a l'al·legació primera, s'ha d'indicar que en l'àmbit de la unitat d'actuació coexistixen instal·lacions tant de Cooperativa Elèctrica de Vinalesa (EV) com d'Iberdrola Distribució Elèctrica, SAU (IDESAU).  
- Amb referència a l'al·legació segona, s'ha d'indicar que sí es complix amb l'article 124 de la Llei Urbanística Valenciana (LUV) "Connectar i integrar adequadament la urbanització amb la xarxes d'infraestructura d'energia, comunicacions i serveis públics existents", es projecta connectar i integrar el centre de transformació (CT) i les línies subterrànies de mitjana tensió (LSMT) d'EV i es projecta la desviació de la línia aèria de mitjana tensió (LAMT) d'IDESAU; s'ha d'indicar a més que és fals que les instal·lacions d'EV estiguen fora de la UE, ja que sí que existix tant un CT com LSMT propietat d'EV en l'àmbit de la unitat.  
- Amb referència a l'al·legació tercera, s'ha d'indicar que Cooperativa Elèctrica de Vinalesa (EV) també té la condició de distribuïdor al terme municipal de Vinalesa.  
- Amb referència a l'al·legació quarta, s'ha d'indicar que les parcel·les comptaran amb subministrament d'energia elèctrica a través de les xarxes d'EV, per la qual cosa sí que podran adquirir la condició de solar, pel que fa a este servei.  
- Amb referència a l'al·legació cinquena, s'ha d'indicar que és fals que únicament IDESAU siga empresa distribuïdora de la zona ja que el poliesportiu limítrof amb la unitat s'alimenta des d'un CT propietat d'EV. S'ha d'ndicar a més que el tècnic autor del projecte ha estudiat diferents alternatives i ens hem decidit per aquella més favorable a criteri tècnic econòmic.  
Cosa que faig saber a la superioritat perquè en prenga coneixement i als efectes oportuns.»  
1. Desestimar l'escrit de data 11 de setembre de l'any 2006 (núm. registre d'entrada 2000), presentat per Luis Manent Rodríguez-Pascual, actuant en nom i representació d'Iberdrola Distribució Elèctrica, SAU.   
A més, s'acorda comunicar a la mercantil Iberdrola Distribució Elèctrica, SAU que l'Ajuntament de Vinalesa no és l'òrgan competent per a determinar l'empresa que té la condició de distribuïdor de zona en l'àmbit de la unitat d'execució 11.1 del sector la Devesa del Pla General de Vinalesa.   
De conformitat amb l'informe jurídic de data 11 de gener de l'any 2007 s'acorda el següent amb relació a les al·legacions presentades:   
1. Desestimar l'escrit de data 13 de setembre de l'any 2006 (núm. registre d'entrada 2023), presentat per Vicente Diego Ramón.   
2. Desestimar l'escrit de data 29 de setembre de l'any 2006 (núm. registre d'entrada 2232), presentat per Manuel Salvador Soler, actuant en nom i representació de la mercantil Rover Alcisa Inmobiliaria SLU.   
3. Remetre's a l'informe de data 9 de novembre de 2006 emés per l'arquitecte municipal, Antonio Gil Estellés, transcrit íntegrament en l'acord plenari de data 23 de novembre de 2006, en què es realitzava una anàlisi exhaustiva de les alternatives tècniques presentades per tots els licitadors, així com la valoració i puntuació de les alternatives tècniques presentades per cada un dels aspirants, per a contestar els següents escrits d'al·legacions:   
3.a. Escrit de data 29 de setembre de l'any 2006 (núm. registre d'entrada 2252), presentat per Manuel Civera Marz actuant en nom i representació de la mercantil Luis Batalla, SAU.  
3.b. Escrit de data 3 d'octubre de l'any 2006, segons acredita el segell de Correus (sucursal-12 València 46), presentat per Ricardo Hueso Pons, en nom i representació de la mercantil Edificios Valencia, SA.   
3.c. Escrit de data 6 de novembre de l'any 2006 (núm. registre d'entrada 2567), presentat per Manuel Civera Marz, actuant en nom i representació de la mercantil Luis Batalla, SAU.  
4. Comunicar a la mercantil Edificios Valencia, SA que el seu escrit, presentat per Ricardo Hueso Pons, de data 4 de gener de l'any 2007 (núm. registre d'entrada 27), no ha sigut presentat en el moment procedimental oportú, i es dirigix a impugnar dos actes administratius de tràmit que no posen fi a la via administrativa i contra els quals no es pot interposar recurs administratiu (articles 447 i 448 del Reglament d'Ordenació i Gestió Territorial i Urbanística), en els termes indicats en els articles 107.1, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJ-PAC).   
Així, doncs, la mercantil Edificios Valencia, SA, si desitja impugnar els criteris de valoració i puntuació de les alternatives tècniques i de les proposicions juridicoeconòmiques establits, respectivament, en els acords plenaris de data 23 de novembre i 28 de desembre de l'any 2006, haurà d'interposar el preceptiu recurs de reposició contra l'acte administratiu que pose fi a la via administrativa pel qual se seleccione l'alternativa tècnica, s'aprove la proposició juridicoeconòmica i, en conseqüència, s'adjudique la condició d'urbanitzador del programa, tot això de conformitat amb el que disposen els articles 325, 447 i 448 del ROGTU en els termes indicats en els articles 107.1, 116 i 117 de la LRJ-PAC.   
Segon. Aprovar la següent documentació de l'alternativa tècnica redactada d'ofici per l'Ajuntament de Vinalesa, i incorporar a esta les millores i modificacions indicades en l'apartat tercer de la part dispositiva d'este acord plenari:   
A. Memòria del Programa d'Actuació Integrada corresponent a la Unitat d'Execució 11.1 del Sector la Devesa del Pla General de Vinalesa.   
B. Pla Parcial del Sector 11 la Devesa del Pla General de Vinalesa que inclou l'estudi acústic i l'estudi del paisatge.   
C. Projecte d'Urbanització de la Unitat d'Execució 11.1 del Sector la Devesa del Pla General de Vinalesa.   
D. Projecte bàsic dels habitatges a construir en la unitat d'execució 11.1 del sector la Devesa del Pla General de Vinalesa.   
Publicar este acord plenari en el Butlletí Oficial de la Província de València als efectes establits en l'article 104 número 1 i número 2, apartat a), de la LUV i l'article 327 del ROGTU.   
Tercer. Seleccionar l'alternativa tècnica presentada per la mercantil Rover Alcisa Inmobiliaria, SLU, amb les modificacions i millores proposades per esta empresa a la documentació de l'alternativa tècnica redactada d'ofici per l'Ajuntament de Vinalesa indicada en l'apartat segon de la part dispositiva d'este acord plenari.   
Concedir a la mercantil Rover Alcisa Inmobiliaria, SLU, de conformitat amb l'article 332.1 apartat a) del ROGTU, un termini de dos mesos per a la presentació del text refós de tota la documentació de l'alternativa tècnica redactada d'ofici per l'Ajuntament de Vinalesa i incorporar a esta les millores i modificacions proposades per esta empresa.   
Quart. Aprovar la proposició juridicoeconòmica presentada per la mercantil Rover Alcisa Inmobiliaria, SLU.   
Cinqué. Aprovar el Programa d'Actuació Integrada corresponent a la Unitat d'Execució 11.1 del Sector la Devesa del Pla General de Vinalesa i adjudicar la condició d'urbanitzador a la mercantil Rover Alcisa Inmobiliaria, SLU. Esta adjudicació es realitza per un import total de 1.362.902,64 euros (IVA exclòs).   
Publicar el present acord plenari d'aprovació d'este programa en el Butlletí Oficial de la Província de València, una ressenya de tal aprovació en el Diari Oficial de la Comunitat Valenciana i en el Diario Oficial de la Unión Europea als efectes establits en els articles 106.1 i 137.7 de la LUV i l'article 327.2 del ROGTU.   
L'adjudicació d'este programa a la mercantil Rover Alcisa Inmobiliaria, SLU queda condicionada al compliment de les condicions següents:   
1. L'Ajuntament de Vinalesa elaborarà el barem i els criteris de selecció dels propietaris a qui corresponga l'adjudicació dels habitatges que es construïsquen en l'àmbit de la unitat d'execució 11.1 del sector la Devesa del Pla General de Vinalesa.   
Comunicar a la mercantil Rover Alcisa Inmobiliaria, SLU, de conformitat amb l'article 138 de la LUV, que en el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en document administratiu del contracte per al desenvolupament i execució del Programa d'Actuació Integrada corresponent a la Unitat d'Execució 11.1 del Sector la Devesa del Pla General de Vinalesa.   
Amb anterioritat a la formalització del contracte la mercantil Rover Alcisa Inmobiliaria, SLU haurà d'acreditar davant de l'Ajuntament de Vinalesa la constitució de la garantia definitiva per la quantia establida en les bases reguladores del programa.   
Sisé. Remetre a la conselleria competent en matèria d'urbanisme les actuacions del present programa d'actuació integrada als efectes establits en els articles 106.1 i 137.6 de la LUV.   
Setè. Notificar el present acord plenari, de conformitat amb l'article 137.7 de la LUV i 327 del ROGTU, a tots els que consten com a interessats en les actuacions d'este procediment administratiu i inserir, així mateix, un anunci en el Diario Oficial de la Unión Europea i en el Diari Oficial de la Comunitat Valenciana, i donar compte de l'aprovació i adjudicació del Programa d'Actuació Integrada corresponent a la Unitat d'Execució 11.1 del Sector la Devesa del Pla General de Vinalesa.   
Huité. El present acord plenari posa fi a la via administrativa i de conformitat amb els articles 325, 447 i 448.3 del ROGTU, amb caràcter previ a la interposició del recurs contenciós administratiu, s'haurà d'interposar recurs de reposició, davant del Ple de l'Ajuntament de Vinalesa, en el termini d'un mes a comptar des de la notificació de l'acte administratiu, tot això de conformitat amb els articles 107.1, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Vinalesa, 20 de febrer de 2008.- L'alcalde president: Julio Martínez Blat.